dh-unibe/image-text_koenigsfelden-charters-post-1500 huggingface dataset:
Allen den, die disen brief an sehent oder hoͤrent lesen, ✳ tuͦn kunt ✳ wir, Heinrich
von Kienberg, kilchher ze Horgon, ✳ und Hug von Kienberg, min vatter, ✳ verjehē
offenlich an disem brief fùr ùns und ùnser erben, ✳ daz ùns fro Elsi Truchsetzin, Hartmans Truchsetzen, seligen, wirtin, ✳ versetzet hat ✳ acht stuk geltz, ✳ die
gelegen sint: ✳ vier stuk, die da gehoͤrent in den hof ze Rein, ✳ untz uns jerlich
gaben die Resen von Remingen, ✳ drù stuk ze Hapspurg, ✳ ein stuk ze Goͤttishusen, ✳ dar umb wir brief und insigel von ira hatten, ✳ die ùns verbrūnē oder
verlorn sint, ✳ dis vorḡ̄ guͦt ✳ het die egn̄̄ Elsi Truchsetzin ✳ von ùns recht
und redlich ab geloͤset und lidig gemachet, ✳ daz weder wir noch ùnser
erben, ✳ die egn̄̄ fro Elsin Truchsetzin, ✳ noch ir erben ✳ niemer soͤnd angesprechē
weder mit den brieffen, die wir von ira hatten, ✳ ùb si funden wurden,
niemer soͤnd geirren an dem vorḡ̄ guͦt, ✳ weder an geislichen noch an
weltlichen gerichten, noch aͧn gericht, aͧn alle geverde, ✳ und des ze einem
waren und stetten urkùnd ✳ so hant wir, die vorḡ̄ Heinrich von Kienberg
und Hug von Kienberg, ✳ fùr ùns und ùnser erben ✳ unserù insigel
gehenket an disen brief, ✳ der geben ist ze Brugg, ✳ an dem nechsten
dornstag vor sant Symons und sant Judastag, der heiligen zwoͤlf
botten, ✳ do man zalt von gottes gebùrt drùzehen hundert jar, dar
nach in dem fùnfzigosten und nùnden jar. ✳
Königsf. 294
Staatsarchiv
AARGAU
quittantz einer versatzùng
unnd dero ablosùng ✳ antraͤffenn viij stùck gälts
woͤlliche ze Rein ✳ Happspùrg
unnd Goͤttiszhùsen gelaͤg₎ ✳
so dann froùw Elszbeth
Trùcksässin ✳ her̄n Heinrichen
von Kienbaͤrg ✳ kilchher̄n zuͦ Horgē
und Hùg₎ sinem vattˀ versetzt
hatt ✳ ꝫc̄ ✳
K
C 14
1359 .